kardosdrur/scandi-wiki huggingface dataset:
Idépolitik

Idépolitik er en politik, som i modsætning til realpolitik, søger at nå sine mål gennem samarbejde om fremtidsorienterede og langsigtede politiske løsninger. Idépolitik distancerer sig yderligere fra realpolitik ved i sin grundform, at være samfundsinddragende. Mere specifikt henter politikken inspiration og mulige løsninger fra samfundets erfaringslivsverden og kombinerer den med relevant forskning. Forudsætningen for succes er de fremtidsorienterede visioner, opmærksomhed på nationale og internationale bevægelser, økonomisk bevidsthed samt aktiveringen af alle dele af samfundet. Idépolitikken søger gennem aktiveringen bevidst en konsolidering af fællesskabets kræfter, der optimalt set består af interessenter som den offentlige sektor, erhvervslivet, arbejderne, organisationer, frivillige, fagforeninger, kulturelle og individuelle orienteringer, uddannelsesinstitutioner, samfundets borgere samt samfundsudviklende investorer.

Ideologisk er idépolitikken funderet i utilitarismen og socialismen sammenholdt med liberalistisk mådehold og omtanke.

Kilder 

Politik
Kasper Møller Hansen

Kasper Møller Hansen (født 28. juni 1973 i Aarhus) er en dansk valgforsker og professor ved Institut for Statskundskab på Københavns Universitet. Han forsker i bl.a. holdningsdannelse, vælgeradfærd og valgdeltagelse.

Privatliv og uddannelse 
Kasper Møller Hansen er student fra Tietgenskolen i Odense. Han blev cand.oecon. fra Syddansk Universitet i 2000 og ph.d. i statskundskab samme sted i 2004.

Hansen er gift og har tre børn. Han bor i Hvidovre Kommune.

Referencer

Eksterne henvisninger 
 
 Kasper Møller Hansens profil på Københavns Universitet: https://polsci.ku.dk/ansatte/vip/?pure=da/persons/280959

Professorer fra Københavns Universitet
Politologer fra Danmark
FK Tambov

Futbolnij klub Tambov (Russisk: Футбольный клуб «Тамбов») er en russisk fodboldklub, der har hjemmebane på Spartak Stadion i Tambov.

Historiske slutplaceringer

Nuværende trup
Pr. 29. maj 2019..

Noter

Kilder 
 FK Tambov  

Etableret i 2013
Fodboldklubber i Rusland
Kronheden

Kronheden er et dansk naturområde, der ligger på Skovbjerg Bakkeø i Vestjylland. Den ligger omtrent midt i det gamle Torsted Sogn, nogenlunde midt på fugleflugtslinjen mellem Holstebro og Ringkøbing. Ud af Kronheden har der gennem årene udviklet sig en række plantageområder som Fejsø og Stråsø Plantager (mod nord), Torsted Plantage (mod syd) og Klovsig Plantage mod vest.

Historie 
Oprindeligt dækkede Kronheden et meget større område end nu. Området var karakteriseret ved at omfatte overvejende hede og indlandsklitter, da den danske stat i 1880'erne opkøbte i alt omkring 6.000 hektar her og på Klosterheden længere mod nord. Hensigten var at beplante områderne og blandt andet derved begrænse sandfygningen i området. Opkøbene fortsatte, og efterhånden opstod de forskellige plantager, heriblandt Stråsø, der under anden verdenskrig fik tilført yderligere arealer, der blev udlagt til urfuglereservater. 

Så tidligt som i 1835 blev der oprettet en skole på Kronhede, og denne fungerede frem til 1967, hvor den blev nedlagt. Den gamle skole blev senere omdannet til lejrskole. Ved siden af skolen blev der i 1924-25 opført et forsamlingshus for områdets beboere. Som lejrskolen er forsamlingshuset fortsat i brug. Forsamlingshuset blev gennemrenoveret i 2018.

Naturtyper 
Den oprindelige natur på Kronheden var præget hedearealer og indlandsklitter. Disse arealer er i tidens løb indskrænket med etableringen af de store plantageområder, der særligt består af nåletræer, men der findes fortsat eksempler på indlandsklitterne samt heder, der er domineret af lyngarter. Andre plantearter, der trives på den ofte magre jord, er bjergfyr, revling, bævreasp, birk samt forskellige græsser. Nogle af disse plantearter kan komme til at dominere arealerne, så for at holde fast i autentisk hede, foregår der konstant pleje heraf. Plejen består dels i at sætte får til at græsse på arealerne, dels ved kontrollerede afbrændinger.

Blandt pattedyr er det kronhjorten, der står særligt markant med ganske store rudler på Kronheden og i de omkringliggende plantager.

Kronheden er et af de steder, hvor ulven har opholdt sig, efter at den i 2010'erne er vendt tilbage til Danmark.

Rekreative anvendelser 
På Kronheden er der organiseret forskellige naturoplevelser, hvor man blandt andet kan få ulveundervisning og komme på felttur i den forbindelse. Der findes i området flere bålpladser og shelters, og området er velegnet til bushcraft (ophold i naturen med færrest mulige hjælpemidler).

Referencer

Eksterne henvisninger 
 Kronheden, kronheden.dk

Skove i Danmark
Ringkøbing-Skjern Kommunes geografi
Klausenpasset

Klausenpasset (1.948 m.o.h.) er et bjergpas i de schweiziske alper. Vejen forbinder byerne Altdorf i kantonen Uri med Linthal i kantonen Glarus. Passet ligger i de såkaldte Glarner Alper.

Noget usædvanligt ligger grænsen mellem de to kantoner ikke ved toppen af passet, men ca. 8 km nede ad skråningen mod Linthal. Vejen er normalt lukket mellem oktober og maj på grund af kraftigt snefald på passet. I den åbne periode krydser en postbus passet flere gange om dagen.

Vejen over passet blev anlagt i 1948.

Galleri

Historie 

Klausenpaset har været en betydningsfuld pasvej i århundreder: den russiske general Aleksandr Suvorov ledte sin hær over Klausen i 1799. Klausenpasset blev ikke brugt som handelsrute under romersk tid eller i middelalderen. Det blev primært brugt til at drive kvæg op til alpernes højtliggende græsenge. Interessen for Klausenpasset begyndte med åbningen af Gotthard jernbanen, da passet repræsenterede en øst-vest adgangsrute.

Det berømte Klausen motorløb fandt sted mellem 1922 og 1934, og titusinder af tilskuere tog opstilling langs pasvejen for at se dette spektakulære motorløb. Siden 1993 er løbet blevet afholdt med nogle års mellemrum med hundredvis af veteranbiler og motorcykler. Interessen blandt tilskuere er lige så høj som i gamle dage. Løbet blev senest kørt i 2013.

Kildehenvisninger

Eksterne henvisninger 

Bjergpas i Schweiz
Bjergpas i Alperne
Elefantfoden

Elefantfoden er en masse af et lava-agtig materiale kaldet , der blev formet under atomulykken i Tjernobyl i april 1986. Massen har sit navn "Elefantfoden" på grund af dens rynker, der får den til at ligne foden af en elefant. På grund af dens høje radioaktivitet, er Elefantfoden en af de farligste genstande på Jorden.

Baggrund 
Den 26. april 1986, eksploderede reaktor 4 på Tjernobyl-atomkraftværket, tæt på byen Pripjat i det daværende Sovjetunionen. Ulykken anses som den værste kernekraftulykke i historien, og resulterede i skader for omkring $235 milliarder, og flere døde og sårede.

Elefantfodens dannelse og opdagelse 
Under ulykken skete der en delvis kernenedsmeltning af værkets reaktor 4. Her blev dannet Corium, som følge af de radioaktive materialer, der brugtes som brændstof. Corium-materialet, samt andre smeltede materialer, brændte igennem bunden af reaktortanken, ned på betongulvet nedenunder og ligger nu i rum 217/2, under resterne af reaktor 4. Massen er 2 meter i diameter, og vejer omkring 2 tons. I dag frygter man, at massen vil brænde igennem gulvet som massen ligger på. Under massen er der nemlig grundvand, og hvis massen skulle falde ned i vandet, vil det resultere i endnu en eksplosion.

Elefantfoden blev opdaget cirka 8 måneder efter ulykken.

Dødelighed 

Selvom Elefantfoden er blevet mindre farlig gennem årene siden dens dannelse, er den stadigvæk ekstrem radioaktiv. Massen er stadig varmere end omgivelserne, men når ikke længere de ca. 2500 grader, som i 1986.

Det siges, at hvis en person står tæt ved massen i 30 sekunder, vil personen blive svimmel. Hvis personen står tæt ved massen i 5 minutter, ville vedkommende dø få dage senere.

Referencer 

 The Elephant's Foot of the Chernobyl disaster, 1986
 The story of the most toxic mass in the world, The Elephant’s Foot
 Chernobyl’s Hot Mess, “the Elephant’s Foot,” Is Still Lethal 
 Chernobyl's Elephant's Foot Is a Toxic Mass of Corium

Tjernobylulykken
Uladzislaw Kulesj

Uladzislaw Kulesj   (født 28. maj 1996 i Homel, Hviderusland) er en hviderussisk håndboldspiller, som spiller i Vive Kielce og Hvideruslands herrehåndboldlandshold.

Referencer 

Håndboldspillere fra Hviderusland
Håndboldspillere fra Vive Kielce
Artsjom Karaljok

Artsjom Karaljok (  ;  ) (født 20. februar 1996 i Hrodna) er en hviderussisk håndboldspiller, som spiller i Vive Kielce og Hvideruslands herrerhåndboldlandshold.

Referencer 

Håndboldspillere fra Hviderusland
Håndboldspillere fra Vive Kielce
Miłosz Wałach

Miłosz Wałach (født 23. november 2001) er en polsk håndboldspiller, som spiller i Vive Kielce og Polens herrehåndboldlandshold.

Referencer 

Håndboldspillere fra Polen
Håndboldspillere fra Vive Kielce
Sharpekvote

Sharpekvoten (også sommetider kaldt Sharpe ratioen efter engelsk Sharpe ratio) er et hyppigt anvendt nøgletal indenfor finansiel økonomi, der angiver en finansiel investerings (f.eks. et værdipapirs) risikojusterede afkast. Kvoten er opkaldt efter den amerikanske økonom og Nobelpristager William Forsyth Sharpe.

Mere præcist fremkommer Sharpekvoten ved at beregne merafkastet af en portefølje eller et aktiv i forhold til en risikofri investering over en tidsperiode og sætte dette merafkast i forhold til porteføljens standardafvigelse over den samme periode. Standardafvigelsen er et mål for, hvor meget afkastet fluktuerer over tid, og dermed for risikoen. Resultatet er et tal, der angiver merafkast pr. risikoenhed. Sharpekvoten bliver højere, når afkastet stiger for given risiko, eller når risikoen falder for givet afkast. Sharpekvoten er det mest anvendte mål indenfor finansiering for forholdet mellem afkast og risiko.

Ifølge professor Jesper Rangvid fra Copenhagen Business School vil Sharpekvoten i gennemsnit over en hel konjunkturcyklus ligge på omkring 0,4. Den amerikanske storinvestor Warren Buffett havde fra 1976 til 2017 en Sharpekvote på 0,79, hvilket var det højeste målt over den 40-årige periode for både amerikanske fonde og enkeltaktier.

Definition 

 

hvor  er aktivets eller porteføljens afkast,  er den risikofri rente,  er den forventede værdi af aktivets merafkast i forhold til den risikofri rente, og  er standardafvigelsen for aktivets merafkast. Sharpekvoten kan beregnes både som en ex ante- og som en ex post-værdi.

Kilder 

Finansiel økonomi
Finansielle nøgletal
Stefan 5. af Ungarn

Stefan 5. () (født 18. oktober 1239, død 6. august 1272) var konge af Ungarn og Kroatien fra 1270 til sin død i 1272, hertug af Transsylvanien fra 1257 til 1259 og fra 1260 til 1270 samt hertug af Steiermark fra 1258 til 1260.

Konger af Ungarn
Huset Árpád
Personer fra Budapest
Konger af Kroatien
Kala Patthar

Kala Patthar er et bjerg på sydsiden af højderyggen Pumori i det nepalesiske Himalaya. Bjerget er populært blandt vandrere i området omkring Mount Everest, da toppen af Kala Patthar tilbyder en af de bedste udsigter til Mount Everest. Bjerget ligger over byen Gorakshep.

Kala Patthar er et af de højeste bjerge man kan bestige i Nepal uden en klatretilladelse.

Bjerge i Himalaya
Bjerge i Nepal
Mariusz Jurkiewicz

Mariusz Jurkiewicz (født 3. februar 1982) er en polsk håndboldspiller, som spiller i Vive Kielce og Polens herrehåndboldlandshold.

Referencer 

Håndboldspillere fra Polen
Håndboldspillere fra Vive Kielce
Pumori

Pumori (nepali: पुमोरि) (Pumo Ri) er et bjerg på grænsen mellem Nepal og Tibet. Pumori ligger otte kilometer vest for Mount Everest. Pumori betyder på sherpa "Bjergdatteren". Bjergbestigere referer sommetider til Pumori som "Everest's datter". George Mallory kaldte bjerget for "Clare Peak" opkaldt efter sin datter.

Bjerget blev første gang besteget af Gerhard Lenser i 1962. Siden har næsten 500 mennesker besteget bjerget. Det har kostet 42 menneskeliv.

Tæt på Pumori ligger Kala Paathar, som er en populær top for mange vandrere i området.

Kilder og henvisninger 

Bjerge i Himalaya
Bjerge i Nepal
Bjerge i Kina
Natura 2000-område nr. 136 Roskilde Fjord og Jægerspris Nordskov

Natura 2000-område nr. 136 Roskilde Fjord og Jægerspris Nordskov  omfatter det meste af Roskilde Fjord og områder ud til den. Natura 2000-området består af habitatområderne H120 (Roskilde Fjord) og H199 (Kongens Lyng) , og fuglebeskyttelsesområderne F105 (Roskilde Fjord) og F107 (Jægerspris Nordskov), har et areal på 14.810 hektar og det meste af området (71%) er marint og 133 ha er statsejet og en stor del er del af Nationalpark Skjoldungernes Land.

Områdebeskrivelse 
Roskilde Fjord er en brakvandsfjord, med lavvandede bugter og vige samt vadeflader, sandbanker og laguner. Den lavvandede fjord og dens små øer og holme er et af Danmarks vigtigste yngleområder for vandfugle. Af ynglende fugle fra områdets udpegningsgrundlag kan nævnes klyde, fjordterne og havterne. I Jægerspris Nordskov yngler fuglearterne hvepsevåge, sortspætte og rødrygget tornskade, som alle er på udpegningsgrundlaget. På land findes forekomster af en række naturtyper, som i kraft af deres størrelse eller rige flora er af regional eller national betydning. Dette gælder i høj grad de store sammenhængende strandengsarealer langs fjorden, kalkrige søer og vandhuller med kransnålalger, rigkær med f.eks. den truede (rødlistede) mygblomst (og som levested forskæv vindelsnegl), særligt prioriterede kalkoverdrev med vigtige orkidébestande samt fattigkæret med hængesæk i Kongens Lyng i Nordskoven. De vigtigste skovnaturtyper i området er elle- og askeskov, bøg på muld samt ege-blandskov.

Natura 2000-området ligger i Halsnæs, Frederikssund, Roskilde og Lejre Kommuner i Vandområdedistrikt II Sjælland i vandplanopland 2.2 Isefjord og Roskilde Fjord

Fredninger 
En stor del af Roskilde Fjord er udlagt som natur-og vildtreservat og området omfatter en del større og mindre fredede arealer, bl.a. Bognæs, Boserup Skov og Kattingesøerne,  Eskilsø, Selsø Sø, Skuldelev Ås, Lille Rørbæk samt en omkring 10 km lang strækning af strandengene og skovkanten langs Jægerspris Nordskov

Se også 
 Internationale naturbeskyttelsesområder i Danmark
 Naturtyper i Danmark

Eksterne kilder og henvisninger 

 Kort over området på miljoegis.mim.dk
 Naturplanen 
 Basisanalysen 2016-21

Natura 2000-planer
Roskilde Fjord
EU-habitatområder i Danmark
Fuglebeskyttelsesområder i Danmark
Vildtreservater i Danmark
Fredede arealer i Danmark
Lokaliteter i Halsnæs Kommune
Lokaliteter i Frederikssund Kommune
Lokaliteter i Roskilde Kommune
Lokaliteter i Lejre Kommune
Patryk Rombel

Patryk Rombel er en polsk håndboldtræner, som er træner for Polens herrehåndboldlandshold siden 2019.

Kilder 

Håndboldtrænere
Håndboldspillere fra Polen
Leo Duyndam

Leo Duyndam (født 2. januar 1948 i Westland, død 26. juli 1990) var en hollandsk cykelrytter. Hans foretrukne disciplin var i starten landevejscykling, men endte karrieren med banecykling.

I 1972 vandt han sjette etape ved Tour de France. 

Duyndam stillede til start ved 73 seksdagesløb, hvor det blev til 16 sejre. Blandt dem var de to første udgaver af seksdagesløbet i Herning, da han i 1974 og 1975 vandt sammen med Ole Ritter.

Eksterne henvisninger 

 

Mandlige cykelryttere fra Nederlandene
Project Loon

Project Loon er et projekt og virksomhed ejet af amerikanske Alphabet Inc.. Loon tilbyder internetadgang til øde landområder og ude på havet via højtflyvende balloner placeret i 18 kilometers højde i stratosfæren.

Ifølge BBC World News 30. januar 2021 har Alphabet (Google) opgivet Project Loon.

Eksterne henvisninger 

 
 

Alphabet Inc.
Internetudbydere
Nature Energy

NGF Nature Energy Biogas A/S eller blot Nature Energy er et energiselskab som producerer biogas på flere anlæg i Danmark.

Historie 
Nature Energy blev stiftet i 1979 med navnet Naturgas Fyn af et antal fynske kommuner. I starten solgte selskabet naturgas til kunder på Fyn. Senere gik selskabet også ind på elmarkedet, hvilket førte til store underskud i 2000'erne.
Man udvidede aktiviterne til at dække hele Danmark og begyndte også at investere i produktion af biogas.
Den 18. august 2014 skiftede selskabet navn til NGF Nature Energy.

Før 2018 havde selskabet en gæld på 800 mio kr, og var på det tidspunkt ejet af de otte fynske kommuner Nordfyns Kommune, Nyborg Kommune, Svendborg Kommune, Middelfart Kommune, Kerteminde Kommune, Assens Kommune, Faaborg-Midtfyn Kommune og Odense Kommune.

De fynske kommuner solgte selskabet til et konsortium med den britiske kapitalfond Pioneer Point Partners som den største partner for 1,1 mia kr (800 mio kr gæld plus 335 millioner kr). I marts 2018 købte pensionsselskabet Sampension 20 % af NGF Natur Energy. Det fynske gasdistributionsnet blev også i marts 2018 solgt til det statslige selskab Energinet der i forvejen ejede og drev store dele af de danske gas- og eldistributionsnet.

NGF Nature Energy Biogas A/S var ejet af NGF Denmark Holding ApS, der er ejet af kommanditselskabet NGF Partnership K/S. Dette selskab har to ejere: Det irske selskab Gosford Capital Designated Activity Company med den største ejerandel og som  Sampension Livsforsikring A/S med en mindretalsejerandel.

I april 2018 blev aktiviterne med salg af naturgas til 60.000 privatkunder og virksomheder solgt til Energi Fyn hvorefter Nature Energy udelukkende fokuserer på produktion af biogas.

I november 2018 opkøbte Nature Energy virksomheden Xergi i Støvring. Xergi er en af de største producenter af nøglefærdige biogasanlæg i Europa og har også afdelinger i Irland og Frankrig.

I efteråret 2022 blev selskabet købt af Shell for 14 mia kr.

Organisation og ejerskab 
Administrerende direktør er Ole Hvelplund, mens bestyrelsesformanden er Peter Gæmelke.
Blandt andre i bestyrelsen er Steen Parsholt og de i Storbritannien bosiddende Terrence Majid Tehranian og Sam Abboud.

Eksterne henvisninger 
 Nature Energys hjemmeside: https://natureenergy.dk/

Referencer 

Energiselskaber i Danmark
Virksomheder i Odense
Danske virksomheder etableret i 1979
Sparebøssemuseet

Sparebøssemuseet er et museum, der udstiller sparebøsser. Det ligger i Randers og har en samling på mere end 3.500 sparebøsser fra hele verden, hvoraf de ældste kan dateres tilbage til 1600-tallet.

Sparekassen Kronjylland havde oprindelig udstillet en større samling af egne sparebøsser tillige med de specielle lertøjssparebøsser fra Bikuben af ministre, udenlandske statsoverhoveder og andre berømtheder i kælderen under deres hovedsæde i Randers.  

I starten af 1995 blev Sparekassen tilbudt et større antal sparebøsser fra den daværende direktør for Sparekassen Jacob Leth og samtidig blev det besluttet at lave et egentligt museum. På det tidspunkt androg samlingen omkring 1.000 sparebøsser.  

Sparebøssemuseet blev officielt indviet 3. maj 1995.  

I foråret 2004 måtte Sparemuseet på Klarskovgaard ved Korsør lukke. Det kunne ikke længere betale sig økonomisk at drive det lille Sparemuseum og man måtte med vemod nedlægge det. Sparebøssemuseet i Randers tilbød at overtage samlingen på mere end 2.000 sparebøsser, hvilket blev accepteret på den betingelse, at sparebøsserne blev udstillet i Randers sammen med de øvrige sparebøsser.  

Siden 2004 har private donationer været medvirkende til at bringe det samlede antal sparebøsser op på over 3.500 stk. 

Ud over de mange sparebøsser rummer Sparebøssemuseet en samling danske pengesedler samt effekter fra de danske pengeinstitutters barndom som inventar, arbejdsredskaber, regnemaskiner, budtasker og Danmarks ældste stadig aktive sparekassebog fra 1829.

Kilder/referencer 

Museets websted

Museer i Randers
Burton Albion F.C.

Burton Albion Football Club er en professionel fodboldklub i byen Burton upon Trent, Staffordshire, England. Holdet spiller i League One, den tredje bedste række i engelsk fodbold. Burton Albion konkurrerede i Non-League i engelsk fodbold fra klubbens grundlæggelse i 1950 til 2009, da de rykkede op Football League .

Klubbens hjemmebane er Pirelli Stadium, hvortil de flyttede til fra Eton Park i 2005, og deres kaldenavn er The Brewers, der stammer fra byens brygningstradition, der kan dateres hundreder af år tilbage.

Historie

1950-1998: Tidlige år 
Burton Albion blev dannet i 1950, og blev medlem af Birmingham & District League. De sluttede 1953-54-sæsonen som nummer to, og i 1958-59 sluttede de sig til Southern League North Western-zonen. I 1965-66 missede Burton andenpladsen på grund af målforskel, men rykkede stadig op i Southern League Premier Division. De undgik nedrykning i 1968, takket være Stevenage Town blev nedlagt, men blev henvist til Division One efter en mislykket 1969-70-sæson. Burton missede også en oprykning på målforskel i 1970-71, men blev sluttede som nummer to året efter og rykkede tilbage op i Premier Division. De næste to sæsoner rykkede de ned op og igen i Premier Division. De blev i samme division, indtil de igen rykkede ned efter 1976-77-sæsonen. Ved ligaændringer blev Burton flyttet til Northern Premier League på grund af deres placering i det centrale Midlands og derefter tilbage til Southern League i 1987-88, sæsonen efter at have tabt i en FA Trophy Final til Kidderminster Harriers.

Spillere

Referencer

Eksterne henvisninger 
 Burton Albion FC på BBC Sport : Club nyheder - Seneste resultater og kampe
 Officiel hjemmeside
 Burton Albion i fodboldklubhistorikdatabasen

Fodboldklubber i England
Etableret i 1950
Mansfield Town F.C.

Mansfield Town Football Club er en professionel fodboldklub baseret i byen Mansfield, Nottinghamshire, England. Holdet konkurrerer i , den bedste række i det engelske fodboldligaasystem. De bliver kaldt 'The Stags', og de spiller i et kongeblå og ravfarvet spillesæt. Siden 1919 har Mansfield spillet på Field Mill, som nu er et stadion kun med siddepladser, med en kapacitet på 9.186. Deres største rivaler er Chesterfield og Notts County .

Klubben blev dannet i 1897 som Mansfield Wesleyans og kom ind i Mansfield & District Amateur League i 1902, før man skiftede navn til Mansfield Wesley og blev medlem af Notts & District League i 1906. De blev til sidst Mansfield Town i 1910 og flyttede fra Notts & Derbyshire League til Central Alliance året efter. Som Alliance-mestre i 1919-20, kom de til Midland League i 1921 og vandt liga ved tre lejligheder - 1923-24, 1924-25 og 1928-29 - før de blev optaget i fodboldligaen i 1931. De rykkede ud af den tredje division i 1960, men rykkede ud af fjerde division i 1962-63, hvor de forblev i ni sæsoner indtil deres nedrykning i 1972. De nåede anden division for første gang efter at have vundet fjerde division i 1974-75 og tredje division i 1976-77, for kun at rykke ned igen to gange på tre sæsoner.

Spillere

Referencer

Eksterne henvisninger 
 Mansfield Town FC på BBC Sport : Club nyheder - Seneste resultater og inventar
 Mansfield Town officielle hjemmeside
 Independent Supporters Website
 Officielt websted for Stags Supporters Association

Fodboldklubber i England
Etableret i 1897
Pages with unreviewed translations